ভয়াবহ ঘটনা ফ্রান্সে! মৃত্যু হল ১০ জনের

ওয়েব ডেস্ক : ভয়াবহ দুর্ঘটনা (Accident) ফ্রান্সে (France)। গাড়ির ধাক্কায় মৃত্যু (Death) হল ১০ জনের। আহত হয়েছেন অন্তত ৯ জন। আহতদের উদ্ধার করে করে ভর্তি করানো হয়েছে হাসপাতালে। ঘটনার পরেই ঘাতক গাড়িটিকে আটক করেছে পুলিশ। গ্রেফতার করা হয়েছে চালককেও।

জানা গিয়েছে, এই ঘটনাটি ঘটেছে গত শুক্রবার সন্ধ্যায়। সেদিন সেন্ট-অ্যানের শোয়েলচার স্কোয়ারের উল্টোদিকে বড়দিন উপলক্ষে একটি অনুষ্ঠান হচ্ছিল। সেই কারণে ভিড় ছিল বহু মানুষের। সেখানে আনন্দে মেতে উঠেছিলেন তাঁরা। কিন্তু সেই সময় ভিড়ের মধ্যে তীব্র গতিতে ঢুকে পড়ে একটি গাড়ি। পিষে দেয় একর পর এক সাধারণ মানুষকে।

আরও খবর : জঙ্গল কাটার ফল, সুমাত্রায় ভয়াবহ বিপর্যয়!

এই ঘটনায় চাঞ্চল্য সৃষ্টি হয় এলাকায়। তবে এই ভয়াবহ ঘটনায় প্রাণ হারিয়েছেন (Death) ১০। আহত হয়েছেন অন্তত ৯ জন। ঘটনার পরেই ঘটনাস্থলে পৌঁছয় পুলিশ (Police)। তার পরেই আহতদের উদ্ধার করে নিকটবর্তী হাসপাতালে ভর্তি করা হয়। তবে তাঁদের মধ্যে আশঙ্কাজনক তিন জন। ফলে মৃতের সংখ্যা আরও বাড়তে পারে বলে আশঙ্কা করা হচ্ছে। ঘটনায় অভিযুক্ত গাড়ির চালককে গ্রেফতার করেছে পুলিশ।

তবে কী কারণে এমন দুর্ঘটনা ঘটে গেল? সে বিষয়ে এখনও কিছু জানা যায়নি। ইতিমধ্যে গোটা ঘটনার তদন্ত শুরু করেছে পুলিশ। সেখানকার একাধিক সংবাদমাধ্যমের দাবি, গাড়ি চালক মদ্যপ অবস্থায় ছিলেন। সেই কারণেই নিয়ন্ত্রণ হারিয়ে ভিড়ের মধ্যে ঢুকে পড়ে গাড়িটি। তবে এ নিয়ে পুলিশের তরফে এখনও কিছু জানানো হয়নি।